BEGRUNDELSE

1.BAGGRUND FOR FORSLAGET

•Forslagets begrundelse og formål

"Aftalen om videnskabeligt og teknologisk samarbejde mellem Det Europæiske Fællesskab og Ukraine" ("aftalen") blev undertegnet i København den 4. juli 2002 og blev i første omgang indgået for en periode, der udløb den 31. december 2002. I henhold til aftalens artikel 12, litra b), kan aftalen forlænges for yderligere femårsperioder ved fælles overenskomst mellem parterne. Aftalen er blevet forlænget to gange i hhv. 2011 og 2014.

Aftalen den 7. november 2019.

Det er i begge aftaleparters interesse at forlænge aftalen med en yderligere femårsperiode for fortsat at fremme samarbejdet mellem EU og Ukraine på de fælles prioriterede videnskabelige og teknologiske områder, hvilket medfører gensidige fordele.

Ukraine har en lang tradition for videnskabelig og teknologisk ekspertise, og på trods af de seneste års vanskeligheder har landet stadig førsteklasses forskere og videnskab af høj kvalitet og er i Unionens naboskabsområde en vigtig aktør inden for videnskab, teknologi og innovation (VTI). Der har traditionelt været et meget aktivt samarbejde mellem Unionen og Ukraine inden for især avancerede/nye materialer, IT-teknologi, fysik og astronomi, ingeniørvæsen, landbrugsteknologi, nanoteknologi og bioteknologi samt anvendelsen af disse på tværs af forskellige sektorer, såsom luftfart, energi og biomedicin, herunder navnlig immunoterapi til kræftbehandling.

På mødet den 29. januar 2019 i Kiev i Det Fælles Udvalg for Videnskabeligt og Teknologisk Samarbejde EU-Ukraine, der er nedsat ved aftalen, noterede begge parter sig deres hensigt om at forlænge aftalen med en yderligere femårsperiode i erkendelse af de fremskridt, der er gjort for at fremme samarbejdet mellem EU og Ukraine inden for forskning og innovation. Ukraines regering har for sit vedkommende allerede indledt forlængelsesproceduren.

Den forlængede aftales indhold vil være identisk med indholdet af den nuværende aftale. Den forlængede aftale vil ikke skabe nye eller yderligere rettigheder og forpligtelser for nogen af parterne, men vil i stedet forlænge varigheden af den retlige ordning, der allerede eksisterer mellem parterne inden for V&T-samarbejde.

•Sammenhæng med de gældende regler på samme område

Dette initiativ er helt i tråd med EU's strategi for internationalt samarbejde inden for forskning og innovation samt med den tidligere og nye Kommissions internationalt opsøgende arbejde, hvor Ukraine er en strategisk partner for EU inden for forskning og innovation. Aftalen bidrager endvidere til gennemførelsen af EU's strategi for internationalt samarbejde inden for forskning og innovation, der opfordrer til en øget internationalisering og åbenhed i EU's forskning og innovation. Aftalen supplerer associeringsaftalen i forbindelse med Horisont 2020, der har særligt fokus på de vilkår og betingelser, der gælder for Ukraines deltagelse i Horisont 2020-programmet. Forlængelsen af V&T-aftalen vil gøre det muligt at bibeholde den overordnede retlige ramme for bilateralt VTI-samarbejde og vil sende et vigtigt politisk signal om den betydning, som EU tillægger VTI-samarbejdet med Ukraine. • Sammenhæng med Unionens politik på andre områder EU's globale strategi for udenrigs- og sikkerhedspolitikken bekræfter, at forskningsrelateret samarbejde udgør et vigtigt aspekt af EU's udenrigspolitik, og betragter forskningsrelateret samarbejde som et væsentligt element i styrkelsen af de socioøkonomiske forbindelser.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

EU's beføjelser til at handle internationalt inden for forskning og teknologisk udvikling er baseret på artikel 186 i TEUF. Det proceduremæssige retsgrundlag for forslaget er artikel 218, stk. 6, litra a), nr. v), i TEUF.

•Nærhedsprincippet (for områder, der ikke er omfattet af enekompetence)